b'\n_START_ARTICLE_\nWilhelm Lenz\n_START_SECTION_\nBiografie\n_START_PARAGRAPH_\nLenz a absolvit Klinger-Oberralschule, o \xc8\x99coal\xc4\x83 secundar\xc4\x83 non-clasic\xc4\x83 din Frankfurt, apoi a studiat matematica \xc8\x99i fizica la Universitatea din G\xc3\xb6ttingen. \xc3\x8entre 1908-1911, Lenz \xc8\x99i-a facut studiile doctorale sub indrumarea lui Arnold Sommerfeld la Universitatea din M\xc3\xbcnchen \xc8\x99i a ob\xc8\x9binut titlul de doctor pe 2 martie 1911. Dup\xc4\x83 absolvire, a r\xc4\x83mas pe la Universitate, devenind asistentul Sommerfeld cu incepere din aprilie 1911, iar la 20 februarie 1914 a ob\xc8\x9binut abilitarea , devenind privatdocent la 4 aprilie 1914. \xc3\x8en timpul Primului R\xc4\x83zboi Mondial, a lucrat ca operator radio \xc3\xaen Fran\xc8\x9ba \xc8\x99i a primit Crucea de Fier Clasa a Doua din 1916. Din 30 septembrie 1920 a devenit din nou asistentul lui Sommerfeld la Institutul de Fizic\xc4\x83 Teoretic\xc4\x83 al Universit\xc4\x83\xc8\x9bii din M\xc3\xbcnchen iar la 11 noiembrie 1920 a fost numit \xc3\xaen func\xc8\x9bia de profesor extraordinar la aceea\xc8\x99i universitate. La 1 decembrie 1920 a devenit profesor extraordinar la Universitatea din Rostock. Din 1921 \xc8\x99i p\xc3\xa2n\xc4\x83 la pensionarea sa din 1956 a fost profesor ordinar de fizic\xc4\x83 teoretic\xc4\x83 la Universitatea din Hamburg \xc8\x99i director al Institutului de Fizic\xc4\x83 Teoretic\xc4\x83. _NEWLINE_Formarea noii catedere de \xc8\x99i a institutului de fizic\xc4\x83 teoretic\xc4\x83 de la Hamburg a fost urmarea unor progrese f\xc4\x83cute de Germania \xc3\xaen domeniul fizicii atomice \xc8\x99i al mecanicii cuantice \xc8\x99i interven\xc8\x9biei personale a lui Sommerfeld, care a ajutat mul\xc8\x9bi dintre studen\xc8\x9bii s\xc4\x83i s\xc4\x83 ob\xc8\x9bin\xc4\x83 statutul profesor la noua catedr\xc4\x83._NEWLINE_La Hamburg, Lenz l-a preg\xc4\x83tit pe Ernst Ising \xc8\x99i J. Hans D. Jensen pentru ob\xc8\x9binerea titlului de doctor; printre asisten\xc8\x9bii s\xc4\x83i sau num\xc4\x83rat Wolfgang PauliPascual Jordan, \xc8\x99i Albrecht Uns\xc3\xb6ld. \xc3\x8empreun\xc4\x83 cu Pauli \xc8\x99i Otto Stern, Lenz a transformat institutul de la Hamburg \xc3\xaentr-un centru interna\xc8\x9bional pentru fizic\xc4\x83 nuclear\xc4\x83. Centrul creat de Lenz a sus\xc8\x9binut leg\xc4\x83turiri \xc8\x99tiin\xc8\x9bifice \xc8\x99i personale str\xc3\xa2nse cu institutele de fizic\xc4\x83 teoretic\xc4\x83 de la universit\xc4\x83\xc8\x9bile din M\xc3\xbcnchen (Sommerfeld), G\xc3\xb6ttingen( Max Born ) \xc8\x99i Copenhaga (Niels Bohr)._NEWLINE_C\xc3\xa2nd Lenz sa retras \xc3\xaen 1956, a fost urmat la conducerea centrului de la Hamburg de Harry Lehmann.'